Diari Oficial de la Generalitat Valenciana


Sumari del DOGV 9646, del 24-07-2023 (2023/8232)

Extracte de la Resolució del 27 de juny de 2023, del vicerector d'Innovació, Transferència i Divulgació Científica de la Universitat Jaume I de Castelló per la que es convoca premis 5UCV Aula Emprende per a l'any 2023.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9646

Data del DOGV
:   24-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/8232


Data del document
:   27-06-2023

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I
    * distinció honorífica

Extracte de la Resolució del 27 de juny de 2023, del vicerector d'Innovació, Transferència i Divulgació Científica de la Universitat Jaume I de Castelló per la que es convoca premis 5UCV Aula Emprende per a l'any 2023. [2023/8232]  
 BDNS (identif.): 708895.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/708895)  
  
Primer. Beneficiaris  
Per a participar en aquest concurs s'han de complir els requisits següents:  
1. Categoria premis interuniversitaris Aula Emprende 3i: haver guanyat els premis 5UCV Aula Emprende Fase 2 en 2022 en l'UJI i haver participat i presentat, en equip, una iniciativa emprenedora en l'activitat interuniversitària realitzada per la Universitat de València del 12 al 14 de juliol de 2023. El programa d'aquesta activitat es pot consultar en aquest enllaç. Les candidatures seran avaluades mitjançant la presentació pública davant la comissió d'avaluació dels projectes i idees de triple impacte de la jornada interuniversitària. Participaran en aquesta activitat interuniversitària un mínim de dos i un màxim de tres persones representants de cada equip guardonat per l'UJI en els premis universitaris a les millors iniciatives derivades del programa 5UCV Aula Emprende Fase 2, 2022. 2. Categoria premis universitaris 5UCV Aula Emprende Fase 2: haver participat en el programa 5UCV Aula Emprende Fase 2: aposta per la teua idea. Primers passos per a emprendre en 2023 i haver presentat, en equip, una iniciativa emprenedora com a activitat final del citat programa.  
  
Segon. Finalitat  
Es tracta d'una competició oberta a les persones que participen en el programa Aula Emprende Fase 2 que complisquen els requisits d'aquestes bases i que es desenvolupa en dues categories. La primera, interuniversitària, a través d'un concurs en el qual participen els equips guardonats en edicions anteriors d'Aula Emprende Fase 2, de totes les universitats públiques valencianes. Cada universitat pot presentar com a màxim tres equips. Si els equips estan compostos per més de tres persones, han de triar-ne com a màxim tres perquè els representen. La segona categoria de premis universitaris va dirigida a reconèixer i guardonar amb un màxim de tres premis econòmics els millors equips emprenedors procedents de l'Activitat 5UCV Aula Emprende Fase 2 de l'any 2023. Aquests premis es desenvolupen en el marc del campus de l'Emprenedoria Innovadora coordinada per la Conselleria d'Economia Sostenible, Sectors Productius, Comerç i Treball de la Generalitat Valenciana, i en el qual participen les cinc universitats públiques valencianes.  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquests premis és de 8.700,00 euros.  
  
Cinqué. Termini de presentació de sol·licituds  
No és necessari sol·licitar el premi. 1. En la categoria premis interuniversitaris Aula Emprende 3i es tindrà en compte el segon punt de la Resolució d'11 de novembre de 2022 per la qual es publica la relació definitiva dels premis universitaris a les millors iniciatives derivades del programa 5UCV Aula Emprende Fase 2. 2. En la categoria premis universitaris 5UCV Aula Emprende Fase 2 es tindrà en compte la participació en la iniciativa 5UCV Aula Emprende Fase 2 2023, una vegada presentades les solucions a la Càtedra INCREA i avaluades per la comissió d'avaluació.  
  
Castelló de la Plana, 27 de juny de 2023.- El vicerector d'Innovació, Transferència i Divulgació Científica, (p. d. R 24.05.2022; DOGV 9349, 27.05.2022): David Cabedo Semper.